VS001470
Datum: 1998-08-31T02:00:00.000+02:00
datum_sodbe_i_stopnje: 2003-02-25T00:00:00.000Z
podrocje: višina odškodnine za nepremoženjsko škodo
institut: telesne bolečine - strah
skupina: poškodbe rok in ramenskega obroča in njihove posledice
fischer: lahki primeri
odskodnina: 1.200.000,00 SIT
opombe: II Ips 204/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 20 do 25 let

Čistilka.

## Škodni dogodek

Nesreča pri delu.

## Poškodba

Prekinitev tetive iztegovalke desnega sredinca v predelu sklepa dlančne kosti in prsta.

## Telesne bolečine

900.000,00 SIT Hude bolečine 1 uro, občasne hude bolečine 1 dan, trajne srednje močne bolečine 2 dni, občasne in pojemajoče zmerne bolečine 10 dni. Bodoče bolečine so bile ocenjene kot zanemarljive, saj hrbtna stran roke, kjer je imela oškodovanka poškodbo, ni močno oživčena.

#### Hospitalizacija

Hospitalizirana 3 dni, operirana v lokalni anasteziji.

#### Ambulantno zdravljenje

Kontrola v kirurški ambulanti trikrat, petkrat je obiskala osebnega zdravnika.

#### Rehabilitacija

Petkrat je opravljala fizikalne terapije.

#### Nevšečnosti med zdravljenjem

Zščita proti tetanusu, antibiotiki.  Jemala je analgetike, odstranjeni so ji bili šivi. 28 dni je bila mavčno imobilizirana, v tem času je pod mavcem čutila neprijetno srbenje. Bolniški stalež.

## Strah

300.000,00 SIT Primarni strah, ker se ji je sredinec povesil in ni mogla do konca stisniti pesti. Sekundarni strah majhne intenzivnosti v obliki zaskrbljenosti za izid zdravljenja v trajanju 3 tednov.

## Zmanjšanje življenjske aktivnosti

Zahtevek je bil pravnomočno zavrnjen.

---

ZOR člen 200, 203